เป็นแผลใหญ่ค่อนกว้าง มีตุ่มและมีหนอง บริเวณขาหนีบ และตุ่มตรงอัณทะอีกครับ คันตลอดเวลา เป็นมาเกือบครึงเดือนแล้วครับ ผมก้อหายุ เหมือนจะไม่คอยเบา
สวัสดีค่ะ ตุ่มแผลบริเวณขาหนีบอาจเกิดจาก1.ผิวหนังอักเสบเฉียบพลัน มักเป็นตุ่มแดงและคัน2.เริม เป็นตุ่มน้ำ อาจระคายเคืองหรือแสบได้เวลาตุ่มน้ำแตกออกมา เป็นโรคติดต่อทางการสัมผัสหรือการมีเพศสัมพันธ์3.โรคเชื้อรา เช่นกลาก เกลื้อน ซึ่งมักเกิดตามบริเวณอับชื้น เช่นขาหนีบ4.ถ้าเป็นบริเวณอวัยวะเพศหรืออัณฑะร่วมด้วย อาจนึกถึงหูดหงอนไก่ หรือหูดข้าวสุก ซึ่งเป็นโรคติดต่อทางการสัมผัสหรือการมีเพศสัมพันธ์แนะนำว่าถ้าเป็นมาเป็นเดือนไม่ทุเลา ควรไปพบแพทย์เพื่อตรวจรอยโรคจริงให้ได้การวินิจฉัยที่แน่นอน และรักษาตามสาเหตุค่ะ หากรักษาหลายครั้งแล้วไม่หาย ควรแจ้งแพทย์ให้ทราบว่าเป็นมาเรื้อรังแล้ว แพทย์อาจต้องส่งตรวจทางห้องปฏิบัติการเพิ่มเติม หรือส่งพบแพทย์ผู้เชี่ยวชาญด้านโรคผิวหนังต่อไปการดูแลตัวเองเบื้องต้น ไม่ไปแกะเกาตุ่ม ใช้น้ำเปล่าสะอาดล้างทำความสะอาด ไม่เอาสบู่ถู ยังไม่ควรเอายาอะไรไปทาเพราะยังไม่ทราบการวินิจฉัยที่แน่นอน ถ้าคันสามารถรับประทานยาแก้แพ้กลุ่มต้านฮิสตามีนเพื่อลดอาการคัน หลีกเลี่ยงการมีเพศสัมพันธ์ไปก่อน